《三月三十日前人有诗云共君今夜不须睡未到晓钟犹是春再和前韵二首 其二》
宋代·郭印

三春浑索寞，百卉任摧残。有感诗频赋，无欢酒易阑。

调和思玉烛，延驻仗金丹。难系西飞日，吾心一寸寒。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。